

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มกราคม 2568

เรื่อง การประชุมเชิงปฏิบัติการระดมความคิดและปรับปรุงเอกสารชุดพัฒนาความฉลาดรู้ ด้านการอ่าน วิทยาศาสตร์
และคณิตศาสตร์

เรียน ผู้ว่าราชการจังหวัด (ตามบัญชีรายชื่อแนบท้าย)

สิ่งที่ส่งมาด้วย ๑. บัญชีรายชื่อแกนนำที่ได้รับการคัดเลือกเป็นผู้แทนครู จำนวน 1 ชุด

 2. กำหนดการอบรมฯ จำนวน 1 ชุด

 ด้วยสถาบันส่งเสริมการสอนวิทยาศาสตร์และเทคโนโลยี (สสวท.) ได้กำหนดจัดการประชุม
เชิงปฏิบัติการระดมความคิดและปรับปรุงเอกสารชุดพัฒนาความฉลาดรู้ ด้านการอ่าน วิทยาศาสตร์ และคณิตศาสตร์
ในระหว่างวันที่ 6 - 8 กุมภาพันธ์ 2568 ณ โรงแรมรอแยล เบญจา ถนนสุขุมวิท แขวงคลองตันเหนือ เขตวัฒนา กรุงเทพมหานคร โดยมีผู้แทนครูจากสถานศึกษาทุกสังกัดเข้าร่วมการประชุมฯ ซึ่งได้กำหนดให้มีผู้แทนครูจากสถานศึกษาสังกัดองค์กรปกครองส่วนท้องถิ่น จำนวน 7 คน แบ่งเป็น ด้านการอ่าน จำนวน 2 คน ด้านวิทยาศาสตร์ จำนวน 3 คน และด้านคณิตศาสตร์ จำนวน 2 คน ในการนี้ กรมส่งเสริมการปกครองท้องถิ่นได้คัดเลือกผู้แทนครูสังกัดองค์กรปกครองส่วนท้องถิ่นที่เป็นแกนนำการขยายผลการพัฒนาในการสร้างข้อสอบแนวทางการประเมิน PISA โดยพิจารณาจากความสนใจ ความสมัครใจ และความรู้ความสามารถในการให้ข้อเสนอเพื่อปรับปรุงเอกสารชุดพัฒนาความฉลาดรู้

 กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่น
พิจารณาอนุญาตให้บุคลากรในสังกัดที่ได้รับการคัดเลือก เข้าร่วมการประชุมเชิงปฏิบัติการระดมความคิดและปรับปรุงเอกสารชุดพัฒนาความฉลาดรู้ ด้านการอ่าน วิทยาศาสตร์ และคณิตศาสตร์ ในระหว่างวันที่ 6 - 8 กุมภาพันธ์ 2568 ณ โรงแรมรอแยล เบญจา ถนนสุขุมวิท แขวงคลองตันเหนือ เขตวัฒนา กรุงเทพมหานคร พร้อมทั้งแจ้ง
ให้บุคลากรดังกล่าวตอบแบบแจ้งข้อมูล ทางลิงก์ http://shorturl.at/Og8NX หรือทาง QR Code ท้ายหนังสือนี้ ภายในวันศุกร์ที่ 31 มกราคม 2568 ทั้งนี้ สถาบันส่งเสริมการสอนวิทยาศาสตร์และเทคโนโลยี (สสวท.) จะรับผิดชอบค่าอาหาร ค่าที่พัก และค่าเดินทางของผู้เข้าร่วมประชุม รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

รอง อสถ..............................

ผอ.กศ. ...............................

ผอ.กง.สศ. ..........................

หน.ฝ. .................................

จนท. ..................................

 อธิบดีกรมส่งเสริมการปกครองท้องถิ่น

QR Code แบบแจ้งข้อมูล



Shorturl.at/Og8NX

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวกัลย์สุดา มาเยอะ โทร. 084 611 9039